paragraph_text: Materijal na albumu pokazuje Gayev vokalni i glazbeni porast, dok je on bio na križanju svoje glazbene karijere. Na albumu se nalaze tri Top 40 hita koje je skladao Norman Whitfield, "Too Busy Thinking About My Baby" (originalno snimljena od vokalnog sastava 'The Temptations'), "That's The Way Love Is" (originalno snimljena od soul sastava 'The Isley Brothers') i cover od 'Gladys Knight and the Pips', "The End Of Our Road". Singl "Too Busy Thinking About My Baby", koji se najduže zadržava na #1 R&B top ljestvice u 1969. godini i "That's The Way Love Is" na #4 pop ljestvica (odnosno, #2 i #7 soul ljestvica), postižu prodaju od milijun primjeraka. Ove snimke su iz vremena Whitfieldove psihodelične produkcije i podsjećaju na Gayevu obradu #1 hita "I Heard It Through the Grapevine". Skladba "That's the Way Love Is" bit će također uključena u Gayev sljedeći solo album koji je nazvan pod istim imenom That's the Way Love Is.